ⴰⵖⵢⵓⵍ

ⴰⵖⵢⵓⵍ ⵏⵖ ⴰⵖⵢⵢⵓⵍ ⵏⵖ ⴰⵎⴽⵜⴰⵔ ⵉⴳⴰ ⵢⴰⵏ ⵓⵎⴷⵔ ⵙⴳ ⵜⴰⵡⵉⵙⵜ ⵏ ⵉⵢⵙⴰⵏ, ⵏⵜⵜⴰ ⴷ ⵢⴰⵏ ⵓⵎⴷⵔ ⴰⵏⵎⵢⴰⵔ, ⵉⵍⵍⴰ ⴷⴳⵙ ⵢⴰⵜ ⵜⴰⵡⵉⵙⵜ ⵎⵉ ⵉⵜⴷⴷⵔⵏ ⴳ ⵉⵖⵍⴰⵍⵏ ⴷ ⵜⵉⵏⵉⵔⴰ ⵏ ⴰⴼⵔⵉⵇⵢⴰ ⴷ ⴰⵙⵢⴰ, ⴰⵖⵢⵓⵍ ⵉⵜⵜⵓⵙⵙⵎⵢⴰⵔ ⴳ ⴰⴼⴼⵔⵉⵇⵢⴰ ⴳⵔ 5000-7000 ⵏ ⵉⵙⴳⴳⴰⵙⵏ ⵉⵣⵔⵉⵏ, ⵙⴳ ⵍⵍⵉⵖ ⴰⵔ ⵉⵜⵜⵓⵙⵎⵔⴰⵙ ⵉ ⵉⵙⵉ ⵏ ⵓⵣⴰⵥⵥⵓ.

ⵉⵍⵍⴰ ⵓⴳⴰⵔ ⵏ 40 ⵎⵍⵢⵓⵏ ⵏ ⵉⵖⵢⴰⵍ ⴳ ⵓⵎⴰⴹⴰⵍ, ⵜⵓⴳⵓⵜ ⴳ ⵜⵉⵎⵓⵔⴰ ⵉⵜⵜⵏⵔⵏⴰⵏ, ⴷⵉⵏⵏⴰⵖ ⴰⵔ ⵜⵜⵓⵙⵙⵎⵔⴰⵙⵏ ⴳ ⵉⵙⵉ ⵏ ⵓⵣⴰⵥⵥⵓ ⴷ ⵓⵏⵣⴰⵖ.

ⴰⵡⵜⵎ ⴰⵅⴰⵜⴰⵔ ⵉⴳⴰ ⴰⵖⵢⵓⵍ, ⵜⴰⵡⵜⵎⵜ ⴷ ⵜⴰⵖⵢⵓⵍⵜ, ⴰⵎⵣⴰⵢⵏ ⵉⴳⴰ ⴰⵙⵏⵓⵙ, ⵎⴷⴷⵏ ⴰⵔ ⵙⵎⵓⵏ ⵉⵖⵢⴰⵍ ⴷ ⵜⵉⴳⵎⴰⵔⵉⵏ ⴰⴼⴰⴷ ⴰⵙⵏ ⵛⵏ ⵉⵙⵔⴷⴰⵏ.

ⴰⵎⵣⵔⵓⵢ
ⵉⵜⵜⵢⴰⴼⴰ ⵓⵖⵢⵓⵍ ⵜⵉⴽⴽⵍⵜ ⵜⴰⵎⵣⵡⴰⵔⵓⵜ ⴳ ⵉⵙⴽ ⵏ ⴰⴼⵔⵉⵇⵢⴰ ⵖⵓⵔ 12000 ⵏ ⵉⵙⵙⴳⴰⵙⵏ ⵉⵣⵔⵉⵏ , ⵉⵜⵜⵓⵙⵙⵎⵢⴰⵔ ⴳ ⴰⴼⵔⵔⵉⵇⵢⴰ ⵜⴰⴳⴰⴼⴰⵏⵜ ⵖⵓⵔ 6000 ⵏ ⵉⵙⴳⴳⴰⵙⵏ ⵉⵣⵔⵉⵏ. ⴰⵎⵉⵔⵓ ⵏ ⵓⵖⵢⵓⵍ ⵏ ⵡⵓⵙⵙⴰⵏ ⴰⴷ ⵉⴳⴰⵜ  ⵓⵖⵢⵓⵍ ⴰⵏⵓⴱⵢⴰⵏ, ⴰⵙⵓⵎⴰⵍⵉ.

ⴳ ⵓⴳⵊⵊⵓⵎ ⵏ ⵜⴰⵙⵓⵜ ⵜⵉⵙⵙ 20, ⵎⴷⴷⵏ ⵓⵔ ⵢⴰⴷ ⵙⵙⵎⵔⴰⵙⵏ ⵉⵖⵢⴰⵍ ⴳ ⵜⵡⵓⵔⵉ ⵖⴰⵙ ⴳ ⵉⵖⵔⵎⴰⵏ ⴷ ⵉⴷⵖⵔⴰⵏ ⵉⵎⵥⵍⴰⴷⵏ, ⴰⵖⵢⵓⵍ ⵉⵜⵜⵓⴳⴰ ⴷ ⴰⵏⵎⵢⴰⵔ ⵖⵓⵔ ⵔⵓⴱⵉⵔⵜ ⴳⵔⵉⵏ, ⵉⵏⵏⴰ ⵖⵉⴼⵙ : ⵜⴰⵡⵉⵙⵜ ⴰⴷ ⵖⵓⵔⵙ ⵜⴰⵥⵢⵓⴷⵉ ⵏ ⵜⴼⵓⵏⴰⵙⵜ, ⴷ ⴰⴱⵟⵟⴰⵏ ⵏ ⵓⵙⵔⴷⵓⵏ ⴷ ⵜⵉⵔⵔⵓⴳⵣⴰ ⵏ ⵓⴽⵙⵉⵍ, ⴷ ⵜⵉⵛⵡⵉⵜ ⵉⵏⵎⴰⵍⴰⵏ ⵙ ⵜⵉⵏ ⵓⴼⴳⴰⵏ.

ⴳ 2006 ⵉⵍⵍⴰ ⵓⴳⴰⵔ ⵏ 41 ⵎⵍⵢⵓⵏ ⵏ ⵉⵖⵢⴰⵍ ⴳ ⵓⵎⴰⴹⴰⵍ, ⵜⴰⵎⵓⵔⵜ ⵜⴰⵎⵣⵡⴰⵔⵓⵜ ⵜⴳⴰⵜ ⵛⵉⵏⵡⴰ ⵉⴷⵖ ⵉⵍⵍⴰ ⵖⵓⵔⵙ 11 ⵎⵍⵢⵓⵏ ⵏ ⵉⵖⵢⴰⵍ, ⴷⴰⵔⴰⵙ ⴱⴰⴽⵉⵙⵜⴰⵏ, ⵉⵜⵢⵓⴱⵢⴰ ⴷ ⵎⵉⴽⵙⵉⴽ.

ⵉⵙⴰⵖⵓⵍⵏ